CELEX: C2006/086/15
Language: sl
Date: 2006-04-08 00:00:00
Title: Sodba Sodišča (tretji senat) z dne  9. februarja 2006  v zadevi C-473/04 (predlog za sprejem predhodne odločbe Hof van Cassatie): Plumex proti Young Sports NV (Pravosodno sodelovanje — Uredba (ES) št. 1348/2000 — Členi od 4 do 11 in 14 — Vročanje sodnih pisanj — Vročanje po organih — Vročanje po pošti — Odnos med načini pošiljanja in vročanja — Prednost — Rok za pritožbo)

8.4.2006   
            
            
               SL
            
            
               Uradni list Evropske unije
            
            
               C 86/9
            
         
      SODBA SODIŠČA
   
   (tretji senat)
   z dne 9. februarja 2006
   v zadevi C-473/04 (predlog za sprejem predhodne odločbe Hof van Cassatie): Plumex proti Young Sports NV (1)
   
   (Pravosodno sodelovanje - Uredba (ES) št. 1348/2000 - Členi od 4 do 11 in 14 - Vročanje sodnih pisanj - Vročanje po organih - Vročanje po pošti - Odnos med načini pošiljanja in vročanja - Prednost - Rok za pritožbo)
   (2006/C 86/15)
   Jezik postopka: nizozemščina
   V zadevi C-473/04, katere predmet je predlog za sprejem predhodne odločbe na podlagi členov 68 ES in 234 ES, ki ga je vložilo Hof van Cassatie (Belgija) z odločbo z dne 22. oktobra 2004, ki je prispela na Sodišče 9. novembra 2004, v postopku Plumex proti Young Sports NV, je Sodišče (tretji senat), v sestavi A. Rosas, predsednik senata, J. Malenovský (poročevalec), A. La Pergola, S. von Bahr in A. Borg Barthet, sodniki, generalni pravobranilec: A. Tizzano, sodni tajnik: R. Grass, 9. februarja 2006 razglasilo sodbo, katere izrek se glasi:
   
               1.
            
            
               Uredbo Sveta (ES) št. 1348/2000 z dne 29. maja 2000 o vročanju sodnih in zunajsodnih pisanj v civilnih in gospodarskih zadevah v državah članicah je treba razlagati tako, da ne vzpostavlja nobene hierarhije med načini pošiljanja in vročanja iz členov od 4 do 11 in načinom iz člena 14 in je zato sodno pisanje mogoče vročiti na enega ali drugega od teh načinov ali kumulativno.
            
         
               2.
            
            
               Uredbo št. 1348/2000 je treba razlagati tako, da se je treba ob kumuliranju načinov pošiljanja in vročanja iz členov od 4 do 11 in načina iz člena 14 za določitev začetka naslovnikovega procesnega roka, ki je vezan na izvršitev vročitve, sklicevati na datum prve veljavno opravljene vročitve.
            
         
      (1)  UL C 19, 22.1.2005.